Becker en Fagen is die kern van die groep, ongeag wat ander lede van die oorspronklike groep mag dink.
Rafferty se krag, buiten dié van sy musiek, het vir my gelê in sy lirieke. Met “Stuck in the middle” het dit gegaan oor die kunstenaar se warsheid in ‘n korporatiewe omgewing, deels ingegee deur Stealers Wheel se enorme kontraktuele probleme met hul platemaatskapy. Maar in die musiek onder sy eie vaandel het dit dikwels gegaan oor die klein jakkalsies in die groot wingerd van die lewe.